《采萱》
唐代·方式济

晓起望术阡，萱花盈古道。采萱欲忘忧，佩之转纷扰。

岂有壮士欲，听命寸茎草！勿谓百年短，计日不为少。

忧更多于日，忽忽忧中老。蕙茝化为茅，勿叹秋风早。

作者简介：（1676—1717）清安徽桐城人，字沃园。方登峄子。康熙四十八年进士，官内阁中书。因《南山集》案株连，随父戍黑龙江，卒于戍所。所至必考核古迹。工诗，有《述本堂诗集》二卷，并附有《龙沙纪略》。